**Разня ў Бадахосе** — эпізод грамадзянскай вайны ў Іспаніі, які адбыўся пасля захопу Бадахоса войскамі нацыяналістаў, калі ў ноч з 14 на 15 жніўня 1936 года было забіта шмат грамадзянскіх асоб і ўзброеных прыхільнікаў рэспубліканскага ўрада.

Кульмінацыяй разні стаў шэраг экзэкуцый на арэне гарадской карыды, дзе вайскоўцы паставілі кулямёты на бар’ерах вакол пляцоўкі. Забойствы і згвалтаванні працягваліся з-за няздольнасці генерала Хуана Ягуэ спыніць беспарадак сярод сваіх падначаленых, за што яму далі мянушку «Бадахоскі мяснік». Замежныя карэспандэнты, у залежнасці ад сваіх палітычных сімпатый, паведамлялі аб ацэнцы ў 1 800 і 4 000 забітых грамадзянскіх асоб.

Грамадскасці былі прадстаўлены шматлікія паказанні сведак і розныя паведамленні аб бадахоскай разні, у тым ліку ад такіх замежных карэспандэнтаў, як Джэй Ален (ЗША), Марыа Невес (Партугалія), Марсель Дэні і Рэнэ Бру (Францыя); існуюць таксама і фотаматэрыялы. Сёння большасць гісторыкаў сыходзяцца ў меркаванні аб тым, што Ягуэ загадаў пакараць смерцю некалькі тысяч апалчэнцаў і грамадзянскіх пасля падзення горада і спаліць іх трупы, паколькі не хацеў пакідаць ворагаў, сярод салдат або мірнага насельніцтва, у тыле сваёй арміі.

Па словах журналіста Джэя Уайтэйкера, Ягуэ аднойчы пракаментаваў гэтую падзею такім чынам:

> «Вядома мы іх расстралялі, а як інакш? Што ж, мне варта было б узяць 4000 чырвоных з сабой у калону, калі мы былі ў гонцы з самім часам? Ці мне трэба было адпусціць іх і пакінуць у тыле, каб Бадахос зноў стаў чырвоным?»
> 
> 

Разня ў Бадахосе не была адзіным падобным выпадкам. У кожным горадзе, які быў захоплены людзьмі Ягуэ, адбываліся шматлікія пакаранні смерцю сярод мірнага насельніцтва. Паводле некаторых звестак, больш за 6 тысяч чалавек былі забіты толькі ў адной правінцыі Бадахос (у тым ліку ў самім горадзе).

Гл. таксама
-----------

* Белы тэрор у Іспаніі

Крыніцы
-------

1. ↑  Maria Feliu Torruella, 2013, с. 64.
2. ↑  *Rafael Tenorio*. La matanza de Badajoz **(нявызн.)**.  *kaosenlared.net* (24 лістапада 1979). Архівавана з першакрыніцы 12 жніўня 2021. Праверана 12 августа 2021.
3. ↑  Hugh Thomas, 2001, с. 361.
4. ↑  Paul Preston, 2013, с. 121.
5. ↑  Mário Neves, 2007.
6. ↑  Herbert R. Southworth, 2021, с. 388-390.
7. ↑
8. ↑  Francisco Espinosa, 2003.
9. ↑  Santos Julía, 1999, с. 77.
10. ↑  Francisco Espinosa 2003, с. 491.
11. ↑  Santos Julía 1999, с. 77.
12. ↑  Maria Rosa de Madariaga 2002, с. 299-300.
13. ↑  Francisco Espinosa 2003, с. 431-433.
14. ↑  Francisco Espinosa 2003, с. 433.

Літаратура
----------

* Beevor, Antony. *The battle for Spain.* Penguin Books. London. 2006.
* De Madariaga, Maria Rosa. *Los moros que trajo Franco...La intervención de tropas coloniales en la guerra civil.* Ediciones Martínez Roca. Barcelona. 2002. ISBN 84-270-2792-3
* Espinosa, Francisco. *La columna de la muerte. El avance del ejército franquista de Sevilla a Badajoz.* Editorial Crítica. Barcelona. 2003.
* Julía, Santos; Casanova, Julián; Solé y Sabaté, Josep Maria; Villarroya, Joan; Moreno, Francisco. *Victimas de la guerra civil.* Ediciones Temas de Hoy. Madrid. 1999. ISBN 84-7880-983-X
* Neves, Mario. *La matanza de Badajoz.* Junta de Extremadura. Mérida. 2007.
* Preston, Paul. *The Spanish Civil War. Reaction, revolutions & revenge.* Harper Perennial. 2006. London. ISBN 978-0-00-723207-9 ISBN 0-00-723207-1
* Southworth, Herbert R. El mito de la cruzada de Franco. Random House Mondadori. Barcelona. 2008. ISBN 978-84-8346-574-5
* Thomas, H. (2001). *The Spanish Civil War*. New York: Modern Library. ISBN 9780375755156.